|  |  |
| --- | --- |
| **Media Release** | **For immediate release** |

**អង្គការWWF ប្រារព្ធខួប៦០ឆ្នាំនៃបេសកកម្មក្នុងវិស័យបរិស្ថាន ខណៈបន្តអំពាវនាវឲ្យមានដំណោះស្រាយបន្ទាន់ក្នុងវិស័យនេះសម្រាប់ជាប្រយោជន៍ដល់មនុស្សនិងធម្មជាតិ**

លោក ម៉ាកកូ ឡាំប៊រទីនី អគ្គនាយកនៃអង្គការWWFអន្តរជាតិ បានមានប្រសាសន៍ថា៖ “ខណៈពេលដែលអង្គការWWF ឈានចូលខួបគម្រប់ ៦០ ឆ្នាំ ស្ថាប័នអភិរក្សធំបំផុតនៅលើសកលលោកមួយនេះកំពុងអំពាវនាវឱ្យមានសកម្មភាពបន្ទាន់ដើម្បីដោះស្រាយវិបត្តិអាកាសធាតុ និងធម្មជាតិ និងដើម្បីធានាបាននូវអនាគតមួយប្រកបដោយនិរន្តរភាពសម្រាប់មនុស្ស និងធម្មជាតិ។ ដោយពង្រឹងកិច្ចសហការជាមួយរដ្ឋាភិបាលតួអង្គក្នុងវិស័យធុរកិច្ច និងសហគមន៍ យើងចាំបាច់ត្រូវធ្វើកិច្ចការជាច្រើនដើម្បីឈានទៅសម្រេចលទ្ធផលបន្ថែមទៀតក្នុងរយៈពេល ១០ ឆ្នាំខាងមុខ ពោលគឺយើងត្រូវធ្វើកិច្ចការច្រើនជាងពេលកន្លងមកទៀត” ។

សព្វថ្ងៃនេះ យើងមើលឃើញកាន់តែច្បាស់ជាងពេលមុនៗ នូវមហន្តរាយ និងហានិភ័យនានាដែលកំពុងកើតឡើង ហើយយាយីយ៉ាងធ្ងន់ធ្ងរដល់ធនធានជីវចម្រុះនៃភពផែនដីយើង។ របាយការណ៍វិទ្យាសាស្ត្របែបវិភាគ The Living Planet Report របស់អង្គការ WWF ចេញផ្សាយចុងក្រោយគេបង្អស់ ស្តីពីស្ថានភាពនៃធនធានជីវចម្រុះសកល និងគុណភាពនៃភពផែនដី បានបង្ហាញថាសត្វព្រៃចំនួន ២ ភាគ ៣ ជាមធ្យម បានបាត់បង់ក្នុងរយៈពេល ៥០ ឆ្នាំចុងក្រោយនេះ ដែលវាបានបង្កជាផលវិបាក និងគំរាមកំហែងយ៉ាងខ្លាំងដល់គុណភាពបរិស្ថាន អាកាសធាតុ អាហារ ប្រព័ន្ធទឹកសាប និងសុខភាពរបស់យើង។

វិបត្តិជម្ងឺឆ្លងផ្លូវដង្ហើមប្រភេទថ្មីកូវីដ១៩ ដែលកំពុងបន្តយាយីដល់សុខភាពមនុស្សនៅទូទាំងសកលលោកនាពេលបច្ចុប្បន្ន គឺជាភ័ស្តុតាងជាក់ស្តែងបង្ហាញថាទង្វើគ្មាននិរន្តរភាពរបស់មនុស្សដូចជា ការផ្លាស់ប្តូរប្រភេទនៃការប្រើប្រាស់ដី ការបំផ្លាញព្រៃឈើ និងការជួញដូរសត្វព្រៃ កំពុងរុញច្រានប្រព័ន្ធអេកូឡូស៊ីធម្មជាតិរបស់ ដែលគាំទ្រដល់ជីវិតនៅលើភពផែនដី ឱ្យកាន់តែខិតជិតមាត់ជ្រោះ​នៃភាពវិនាស។

លោក ឡាំប៊រទីនី បានមាននិយាយថា៖ “បេសកកម្មរបស់យើងមានសារៈសំខាន់កាន់តែខ្លាំងឡើងក្នុងរយៈពេលប្រាំមួយទសវត្សរ៍ចុងក្រោយនេះ។ បច្ចុប្បន្ន យើងបានយល់ និងដឹងថាមនុស្សជាតិទាំងមូលអាចមានអនាគតប្រកបដោយសុវត្ថិភាព វិបុលភាព គុណភាព​ និងសមធម៌បានលុះត្រាតែមនុស្សថែរក្សា និងការពារភពផែនដីហើយប្រកាន់ខ្ជាប់ឱ្យបាននូវគោលការណ៍អភិវឌ្ឍប្រកបដោយចីរភាពជាបទដ្ឋាន។ លោក បានបន្តទៀតថា៖ “ទសវត្សរ៍នេះជាចំណុចនៃរបត់សង្គមដ៏សំខាន់។ ជម្ងឺឆ្លងផ្លូវដង្ហើមប្រភេទថ្មីកូវីដ១៩ គឺជាការពញ្ញាក់​ស្មារតី​ឱ្យយកចិត្តទុកដាក់ចំពោះហានិភ័យផ្សេងៗដែលបង្កឡើងដោយទង្វើគ្មានតុល្យភាពរបស់មនុស្សដែលបង្កអន្តរាយ ដល់ធម្មជាតិ។ ឥឡូវនេះ យើងត្រូវគិត និងដាក់ចេញនូវសកម្មភាព ឲ្យកាន់តែខ្លាំងក្លា និងរហ័សជាងពេលណាៗទាំងអស់”។

ក្នុងរយៈពេល ៦០ ឆ្នាំ កន្លងទៅ អង្គការWWF​ បានដើរតួនាទីស្នូលដើម្បីគាំទ្រដល់កិច្ចការសកលលោកក្នុងវិស័យបរិស្ថាន ហើយបានផ្តួចផ្តើមនូវយន្តការ ផែនការនិងគំនិតប្រកបដោយភាពច្នៃប្រឌិតថ្មីៗសម្រាប់ផ្តល់ជាដំណោះស្រាយក្នុងវិស័យអភិរក្ស ដែលកំពុងត្រូវបានបន្តអនុវត្តមកដល់សព្វថ្ងៃនេះ គិតរាប់ចាប់តាំងពីការគាំទ្រដល់ការបង្កើតតំបន់ការពារធម្មជាតិធំៗ ដូចជា៖ ឧទ្យានធម្មជាតិជាតិនៃហ្គាឡាប៉ាហ្គូស និងភ្នំភ្លើងនៅប្រទេសអេក្វាឌ័រនិងរវ៉ាន់ដា រហូតដល់ការអភិរក្សប្រភេទសត្វនិមិត្តរូបសំខាន់ៗរួមមានសត្វខ្លាឃ្មុំផេនដា ខ្លាធំ រមាស និងដំរី ដើម្បីផ្តល់ដល់សត្វទាំងនេះ និងប្រភេទសត្វព្រៃផ្សេងទៀត នូវការរស់រានតទៅអនាគត។

នៅប្រទេសកម្ពុជា អង្គការWWF បាន និងកំពុងអនុវត្តកម្មវិធីអភិរក្សអាទិភាពសំខាន់ៗអស់រយៈកាលជាងពីរទសវត្សរ៍មកហើយ ក្រោមកិច្ចសហប្រតិបត្តិការយ៉ាងជិតស្និទ្ធជាមួយរាជរដ្ឋាភិបាលកម្ពុជា សហគមន៍មូលដ្ឋាន តួអង្គសំខាន់ៗក្នុងវិស័យអភិវឌ្ឍន៍និងវិស័យឯកជន និងដៃគូដទៃទៀត។ នៅកម្ពុជា អង្គការ WWF គឺជាស្ថាប័នដែលមានវ័យចំណាស់ជាងគេមួយដែលធ្វើការក្នុងវិស័យបរិស្ថាន និងការអភិរក្សជីវចម្រុះ ដែលបានរួមចំណែកយ៉ាងសំខាន់ដល់ការរៀបចំតាក់តែងគោលនយោបាយបរិស្ថាន ហើយជាស្ថាប័នមិនមែនរដ្ឋាភិបាលដ៏សកម្មបំផុតមួយដែលមានសកម្មភាពការងាររបស់ខ្លួននៅថ្នាក់មូលដ្ឋាន ជាពិសេសបានផ្តួចផ្តើម និងគាំទ្រដល់ការអនុវត្តវិធីសាស្រ្តអភិរក្សថ្នាក់តំបន់ទេសភាពសម្រាប់ការគ្រប់គ្រងតំបន់ការពារ ការអភិរក្សធនធានជលផលទឹកសាប ការស្រាវជ្រាវ និងតាមដានជីវចម្រុះ ការបង្កើតភាពជាដៃគូនឹងវិស័យឯកជន និងការអភិវឌ្ឍជីវភាពសហគមន៍។

លោក សេង ទៀក នាយកអង្គការ WWF កម្ពុជា បានមានប្រសាសន៍ថា៖ “តំបន់ព្រៃទេសភាពខ្ពង់រាបភាគខាងកើត និងតំបន់ទេសភាពមេគង្គ ក្នុងប្រទេសកម្ពុជា គ្របដណ្តប់លើតំបន់ការពារសំខាន់ៗមួយចំនួនដែលសុទ្ធសឹងមានសារៈសំខាន់ជាសកលដោយសារតែតម្លៃជីវចម្រុះឥតកាត់ថ្លៃបាន ហើយដែលតំបន់ទាំងនេះជាទីជម្រកនៃប្រភេទសត្វព្រៃរងគ្រោះថ្នាក់ជិតផុតពូជបំផុត ដូចជា សត្វដំរីអាស៊ី សត្វផ្សោតទន្លេមេគង្គ សត្វខ្លារខិន សត្វទន្សោង សត្វក្រពើភ្នំ ព្រមទាំងពពួកសត្វស្លាបមាឌធំជាច្រើនប្រភេទទៀត”។

លោក សេង ទៀក បាននិយាយទៀតថា៖ “យើងត្រូវពង្រឹងបន្ថែមនូវទំនាក់ទំនងភាពជាដៃគូចម្រុះ និងបង្កើនចំណេះដឹងផ្នែកវិទ្យាសាស្ត្រ ដែលយើងបានកសាងរួចហើយក្នុងរយៈពេលជាងពីរទសវត្សរ៍កន្លងមកនេះនៅក្នុងប្រទេសកម្ពុជា ហើយបន្តបង្កើនសមត្ថភាពផ្ទាល់ខ្លួនដើម្បីបន្តបំផុសភាពច្នៃប្រឌិត និងរួមគ្នាស្វែងរកដំណោះស្រាយចំពោះបញ្ហាប្រឈមដ៏ស្មុគស្មាញដែលកំពុងកើតមាន តួយ៉ាងហានិភ័យនៃអាកាសធាតុ ភាពសឹករិចរិលនៃប្រព័ន្ធអេកូឡូស៊ី និងការបាត់បង់ជីវចម្រុះ។ នេះជាពេលវេលាដែលយើងទាំងអស់គ្នាត្រូវរួមគ្នាធ្វើសកម្មភាពដើម្បីធានាការផ្លាស់ប្តូរជាវិជ្ជមាន”។

អង្គការWWF បានចាប់បដិសន្ធិឡើងក្នុងឆ្នាំ ១៩៦១ ក្រោមគំនិតផ្តួចផ្តើមដោយបិតាស្ថាបនិកដែលសុទ្ធសឹងជាបុគ្គលមានឥទ្ធិពល និងឆន្ទៈក្នុងការការពារធម្មជាតិ ដោយបានជ្រើសរើសខ្លាឃ្មុំផេនដាជានិមិត្តសញ្ញា សម្រាប់ជាក្តីរំពឹងថា មនុស្សនិងធម្មជាតិអាចរស់នៅជាមួយគ្នាដោយសុខុដុម។ អង្គការWWFក៏បានពង្រីកវិសាលភាពការងាររបស់ខ្លួនបន្ថែមលើការការពារសត្វព្រៃ និងទីជម្រក ដោយបានបង្កើតវិធីសាស្ត្រអភិរក្សធម្មជាតិជាប្រព័ន្ធ និងផ្តោតលើការអភិវឌ្ឍប្រកបដោយចីរភាព តាមរយៈការពង្រីកបណ្តាញកម្មវិធីអភិរក្សធនធានសត្វព្រៃ ព្រៃឈើ ធនធានទឹកសាប សមុទ្ទ និងតាមរយៈការស្វែងរកដោះស្រាយដល់ឬសគល់នៃកត្តាគំរាមកំហែងដែលបង្កការបាត់បង់ធនធានធម្មជាតិ ក្នុងនោះរួមមានវិស័យថាមពល និងសង្វាក់ផលិតកម្មចំណីអាហារ ជម្រុញការផ្លាស់ប្តូរនៃសង្វាក់ទីផ្សារ និងលើកកម្ពស់ហិរញ្ញវត្ថុបៃតង ក៏ដូចជាពង្រឹងអភិបាលកិច្ចធនធានធម្មជាតិ។

លោក ឡាំប៊រទីនី បាននិយាយថា៖ “សមិទ្ធផលការងារដែលយើងសម្រេចបានកន្លងមក គឺអាស្រ័យដោយមាការចូលរួមធ្វើការងារជាមួយគ្នា ពីដៃគូ និងអ្នកគាំទ្រជាច្រើនរបស់យើង ក្នុងចលនាការពារបរិស្ថាន។ យើងសូមថ្លែងអំណរគុណយ៉ាងជ្រាលជ្រៅដល់ប្រជាជនរាប់លាននាក់ ដែលបានផ្តល់សេចក្តីទុកចិត្ត និងគាំទ្របេសកកម្មរបស់យើង ហើយក៏សូមថ្លែងអំណរផងដែរ ដល់បុគ្គលិករបស់យើងរាប់ពាន់នាក់នៅទូទាំងពិភពលោក ទាំងពីអតីតកាលរហូតដល់បច្ចុប្បន្ន ដែលបម្រើការងារប្រកបដោយឆន្ទៈ និងការប្តេជ្ញាចិត្ត អស់រយៈពេល៦០ឆ្នាំកន្លងមកនេះ” ។

នៅខួបលើទី៦០នេះ អង្គការWWF បានវិវត្តខ្លួនទៅជាស្ថាប័នពហុវប្បធម៌សកលមួយ ដែលមានវត្តមាន និងប្រតិបត្តិការយ៉ាងសកម្មនៅក្នុងប្រមាណ ១០០ ប្រទេស ដោយមានអ្នកគាំទ្រចំនួនជាង ៣៥ លាននាក់នៅទូទាំងពិភពលោក ហើយបានសម្តែងឆន្ទៈ និងសកម្មភាពរួមគ្នាដើម្បីកសាងសង្គមបរិស្ថានមួយប្រកបដោយគុណភាពសមធម៌ និងនិរន្តរភាព សំដៅធានាការថែរក្សានិងការពារធនធានធម្មជាតិ និងសុខុមាលភាពរបស់មនុស្សនៅគ្រប់ទីសទី។

លោក ឡាំប៊រទីនី បានបន្ថែមថា៖ “បេសកកម្មរបស់យើងគឺនៅវែងឆ្ងាយណាស់។ រយៈពេល៦០ឆ្នាំកន្លងទៅនេះគេបានអង្កេតឃើញពិភពលោកមានការប្រែប្រួលយ៉ាងខ្លាំង ឯបេសកកម្មរបស់អង្គការ WWF ក៏មានការវិវត្តន៍ខ្លាំងណាស់ដែរ។ អ្វីដែលមិនមានការផ្លាស់ប្តូរនោះគឺការប្តេជ្ញាចិត្តដែលឥតងៀករេរបស់អង្គការ WWF ដើម្បីបន្តរួមចំណែកជាវិជ្ជមានដល់ការកសាងអនាគតមួយដែលមនុស្សនិងធម្មជាតិរីកចម្រើនដោយសុខុដុម។ វិទ្យាសាស្រ្តបានបង្ហាញតម្លៃខ្លួនកាន់តែច្បាស់ឡើង រីឯព័ត៌មាននិងចំណេះដឹងក៏កាន់តែប្រសើរឡើងដែរ។ សង្គមយើងទាំងមូលបានត្រៀមខ្លួនសម្រាប់ការផ្លាស់ប្តូរជាវិជ្ជមាន។ រួមគ្នា យើងអាចធ្វើបាន”។

-- Ends --

**Note to editors:**

Images are available [here](https://hive.panda.org/Share/6jdlnmhd7hx0btp508i374l0b3t1lrxf).

WWF history video can be downloaded [here](https://drive.google.com/file/d/1ddPwsg9cX3u6DiXL_Z0ymCswcU_xkfWl/view?usp=sharing).

For WWF stories, visit [wwf.panda.org/60](http://wwf.panda.org/60)

To mark its 60th anniversary, throughout 2021 WWF will be hosting *Forces of Nature* - a series of candid intergenerational conversations between some of the biggest names in global conservation from different corners of the globe. Through podcasts and Instagram Live sessions, we’ll be hearing from environmental legends – all formidable forces of nature – about their role in protecting the planet over the past six decades – and what we can all do to help multiply our impact over the years to come. Guests include [Princess Esmeralda of Belgium](https://www.wwf.org.uk/council-of-ambassadors/princess-esmeralda-of-belgium) and wildlife filmmaker Malaika Vaz from India. The series kicks off on 29 April.

**For further information:**

news@wwfint.org

**About WWF**

WWF is an independent conservation organisation, with over 35 million supporters and a global network active in nearly 100 countries. Our mission is to stop the degradation of the planet's natural environment and to build a future in which people live in harmony with nature, by conserving the world's biological diversity, ensuring that the use of renewable natural resources is sustainable, and promoting the reduction of pollution and wasteful consumption. Visit [www.panda.org/news](http://www.panda.org/news) for the latest news and media resources, and follow us on Twitter @[WWF\_media](https://twitter.com/wwf_media)